DOI: 10.14457/tu.the.2021.114
title: แผนธุรกิจคลินิกเวชกรรมด้านความงามและการชะลอวัย

description: แผนธุรกิจนี้จัดทำขึ้นสำหรับคลินิกเวชกรรมด้านความงามและการชะลอวัย ภายใต้เครื่องหมายการค้า “AWC Wellness Clinic” ซึ่งเป็นธุรกิจที่มีโอกาสเติบโตได้จากแนวโน้มความต้องการที่มีเพิ่มสูงมากขึ้นในทุกปี เทคนิคและวิธีการในการจัดทำแผนธุรกิจ คือการวิเคราะห์ปัจจัยแวดล้อมทางธุรกิจ และการวิเคราะห์การแข่งขัน ซึ่งเลือกใช้การวิจัยเชิงสำรวจโดยการสัมภาษณ์เชิงลึกกับกลุ่มตัวอย่างจำนวน 30 คน โดยแบบสัมภาษณ์แบบมีโครงสร้าง ด้วยวิธีการคัดเลือกกลุ่มตัวอย่างตามวิธีการสุ่มตัวอย่าง จากนั้นจึงวิเคราะห์ผลด้วยวิธีการวิเคราะห์เชิงเนื้อหาผลการวิเคราะห์พบว่ากลุ่มผู้ใช้บริการหลักส่วนใหญ่เป็นเพศหญิงช่วงอายุ 31-60 ปี และกลุ่มเป้าหมายรองคือผู้หญิงที่รักสวยรักงาม ช่วงอายุ 23-30 ปี และผู้ชายที่มีความกังวลปัญหาบนใบหน้า ช่วงอายุตั้งแต่ 23 ปีขึ้นไป มีรายได้ระดับปานกลางค่อนข้างสูงประมาณ 30,000 บาทต่อเดือนขึ้นไป เพราะช่วงนี้เป็นวัยทำงาน มักใส่ใจดูสุขภาพและความงามเพื่อให้ตัวเองให้ดูดีอยู่เสมอ บางครั้งก็ได้รับสิ่งกระตุ้นจากภายนอก เช่น โฆษณา หรืออินฟลูเอนเซอร์ โดยที่กลุ่มที่ใช้บริการคลินิกส่วนใหญ่เป็นกลุ่มตลาดบน และมีความพึงพอใจต่อการให้บริการและผลลัพธ์ทางการรักษาที่ได้รับ ซึ่งผู้ใช้บริการนั้นจะให้ความสำคัญในเรื่องของปัจจัยการตลาดในทุกด้าน คือ ด้านคุณภาพ ราคา บรรยากาศภายในสถานบริการที่ให้ความเป็นส่วนตัวสูง และด้านการส่งเสริมการตลาดสภาพการแข่งขันของธุรกิจค่อนข้างสูง แต่ยังมีโอกาสในการเติบโตได้อีกมากอันเนื่องมาจากความต้องการการใช้บริการที่เพิ่มขึ้นอย่างต่อเนื่องทั้งในตลาดในประเทศไทยหรือตลาดโลก โดยคูแข่งขันหลักที่สำคัญคือคลินิกเวชกรรมด้านความงามทั่วไปที่อาจให้บริการด้านการชะลอวัยร่วมด้วยหรือให้บริการเสริมความงามเพียงอย่างเดียวก็ได้ ซึ่งมีจำนวนค่อนข้างมาก ซึ่งเมื่อเปรียบเทียบกับคูแข่งขัน พบว่าตำแหน่งของธุรกิจในตลาดจะมุ่งเน้นความแตกต่างไปที่ด้านคุณภาพของการให้บริการทำให้สามารถรักษาฐานลูกค้ารายเดิมที่เข้ารับบริการได้เป็นอย่างดี ซึ่งมุ่งเน้นไปที่ตลาดกลุ่มกลางและกลุ่มบน จากผลการวิเคราะห์ปัจจัยทางธุรกิจต่างๆ ผู้วิจัยได้จัดทำแผนธุรกิจโดยใช้เงินลงทุน 5,000,000 บาท โดยกำหนดต้นทุนทางการเงินเฉลี่ย WACC เท่ากับร้อยละ 20 มีเป้าหมายระยะสั้น ภายในระยะเวลา 1-2 ปี มียอดขายไม่ต่ำกว่า 10,000,000 บาทต่อปี มีอัตราเติบโตของรายได้บริการความงามและความอ่อนเยาว์ไม่น้อยกว่าร้อยละ 20 ต่อปี และมีอัตราเติบโตของรายได้บริการชะลอวัยและป้องกันไม่น้อยกว่าร้อยละ 25 ต่อปี โดยมีอัตรากำไรสุทธิไม่ต่ำกว่าร้อยละ 10 พร้อมทั้งกำหนดเป้าหมายระยะยาว ภายในระยะเวลา 3-5 ปี เพิ่มการลงทุนเครื่องมือแพทย์ที่มีเทคโนโลยีที่ทันสมัยเห็นผลรวดเร็ว พร้อมทั้งเครื่องมือตรวจวิเคราะห์ระดับเซลล์เพื่อรองรับกลุ่มลูกค้าเวชศาสตร์ชะลอวัยและเวชศาสตร์ป้องกัน เพิ่มสาขาที่ 2 ที่จังหวัดจันทบุรี เพื่อรองรับการบริการการดูแลสุขภาพแบบองค์รวมระยะสั้นและระยะยาว มีอัตราเติบโตของรายได้บริการความงามและความอ่อนเยาว์ไม่น้อยกว่าร้อยละ 20 ต่อปี และมีอัตราเติบโตของรายได้บริการชะลอวัยและป้องกันไม่น้อยกว่าร้อยละ 25 ต่อปี โดยมีอัตรากำไรสุทธิไม่น้อยกว่าร้อยละ 20 ต่อปีจากการกำหนดสมมุติฐานทั้งหมด การลงทุนในครั้งนี้จะได้รับอัตราผลตอบแทน IRR มีค่ามากกว่า WACC ค่าเฉลี่ยมูลค่าสุทธิ (NPA) มากกว่าศูนย์ และจุดคุ้มทุนในทุกสถานการณ์ไม่เกิน 5 ปี ดังนั้นจึงสรุปได้ว่า ธุรกิจคลินิกเวชกรรมด้านความงามและการชะลอวัยมีความคุ้มค่าและน่าลงทุนเป็นอย่างมาก อย่างไรก็ตามบริษัทจำเป็นต้องวางแผนเพื่อตอบสนองกับปัจจัยวิกฤตที่เป็นเงื่อนไขแห่งความสำเร็จหรือความล้มเหลวซึ่งประกอบด้วย การโฆษณาที่ผิดกฎหมาย การใช้สื่อมีเดียออนไลน์และอินฟลูเอนเซอร์ที่คุ้มค่า การเลือกใช้ยาและเครื่องมือแพทย์ที่มีประสิทธิภาพ ความเสี่ยงในการถูกเพิกถอนใบอนุญาต บุคลากรทางการแพทย์ไม่เพียงพอต่อความต้องการ ความสามารถของผู้บริหารในการการบริหารต้นทุน